Leopoldo Ruiz y Flóres

**Leopoldo Ruiz y Flóres** (1865–1941) var en mexikansk katolsk prelat. Han var en av de meksikanske biskopene som fikk i oppdrag å undertegne avtalene som avsluttet den væpnede konflikten *[[Guerra Cristera]]* i Mexico (1926-1929).
## Liv og virke
### Bakgrunn
I en alder av 11 år begynte  Ruiz y Flóres på et josefinerkolleg i Mexico by. Han ble i 1881 sendt til Roma til *[[ Pontificio Colegio Pío Latino Americano]]* for å studere teologi ved Det pavelige gregorianske universitet. Han fikk tre doktorgrader, en i filosofi, en annen i teologi og den tredje i kanonisk rett.

### Prest
Etter å ha blitt ordinert til prest i Roma i 1888, vendte han tilbake til Mexico rundt 1889.

I 1892 ble han utnevnt til professor i filosofi ved seminaret i Mexico by og pastor i en kirke i Tacubaya. 
### Biskop av León
Den 12. november 1900 ble han utnevnt til biskop av bispedømmet León. Han ble ordinert til biskop den 27. desember samme år av erkebiskopen av Mexico, Próspero María Alarcón y Sánchez de la Barquera. Medkonsekratorer var Santiago de los Santos Garza Zambrano, erkebiskop av Linares o Nueva León, og Francisco Plancarte y Navarrette, biskop av Cuernavaca.

### Erkebiskop av Linares
I 1907 ble han utnevnt til erkebiskop av Linares (Monterrey).
### Erkebiskop av Michoacán
og i 1911 ble han overført til erkebispedømmet Michoacán. 

I 1914 ble han tvunget i eksil grunnet landets religiøse konflikter, og bodde en tid i Chicago i USA.
### Apostolisk delegat
Han ble utnevnt til apostolisk delegat til Mexico den 10. oktober 1929 av pave Pius XI.  Cristerokrigen, et opprør mot regjeringens undertrykkelse av den katolske kirke, tok slutt, men år med konflikt om løsningen fulgte. I sin nye rolle ledet Ruiz de meksikanske biskopene på linje med pave Pius, som motsatte seg opprøret, men slet med regjeringens vedvarende anti-klerikalisme. Ruiz representerte kirken i vanskelige forhandlinger med regjeringen mens han kjempet mot instruksjoner og uttalelser fra Roma. 

Situasjonen forverret seg da pave Pius utsendte en encyklika, *[[Acerba animi]]*, den 29. september 1932, som fordømte regjeringen for å ha avvist tidligere avtaler. Ruiz hadde alltid vært en moderat i tone og holdning, men som Vatikanets representant ble han målskive for regjeringens reaksjon. Den 3. oktober 1932 stemte Deputertkammeret ham til landsforvisning nok en gang. Han baserte seg i nærheten, nemlig  i San Antonio i Texas. Under press fra Roma trakk han seg som apostolisk delegat og returnerte deretter til Mexico i 1938. Datoen for hans fratreden er uklar, og kan ha vært i 1937, men den hadde muliggjort hans hjemvenden til fedrelandet. Han var ikke lenger å betrakte som en slags representant for Den hellige Stol.

I 1938 kunne han feire sitt 50-års prestevielsesjubileum i sitt erkebispedømme, som hadde gått det nye navnet Morelias erkebispedømme i 1924.

Han var fortsatt erkebiskop av Morelia da han døde den 12. desember 1941 i en alder av 76 år.

## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1827
* Biskop Jose Maria Ignacio Montes de Oca y Obregón (1840-1921) *1871
* Biskop Próspero María Alarcón y Sánchez de la Barquera (1827-1908) *1892
* Erkebiskop *Leopoldo Ruiz y Flores* (1865-1941) *1900

## Litteratur
*Alberto María Carreño: *El Arzobispo de México Exmo. Sr. Dr. Don Pascual Díaz y el conflicto religioso*, México, Victoria, s. 98.

## Referanser